

**LIETUVOS RESPUBLIKOS SEIMO**

**ŽMOGAUS TEISIŲ KOMITETAS**

**PAGRINDINIO KOMITETO IŠVADA**

**DĖL LIETUVOS RESPUBLIKOS SEIMO NUTARIMO DĖL VALSTYBĖS PRIPAŽINIMO SUTEIKIMO**

**SENOVĖS BALTŲ RELIGINEI BENDRIJAI „ROMUVA“**

**projekto NR. XIIIP-2016**

2018-06-28 Nr. 112-P-27

Vilnius

**1. Komiteto posėdyje dalyvavo:** Komiteto pirmininkas Valerijus Simulik; komiteto nariai: Justas Džiugelis, Sergėjus Jovaiša, Andrius Navickas, Leonard Talmont, Ona Valiukevičiūtė; Komiteto biuro vedėja Jolanta Savickienė, patarėja Eglė Gibavičiūtė, padėjėja Jūratė Mikulskienė; kviestieji asmenys: Teisingumo ministerijos Teisinės veiklos koordinavimo skyriaus vyriausiasis specialistas Donatas Glodenis, Romuvos Krivė Inija Trinkūnienė. Lietuvos religijotyrininkų draugijos valdybos narė prof. dr. Milda Ališauskienė.

**2. Ekspertų, konsultantų, specialistų išvados, pasiūlymai, pataisos, pastabos** (toliau – pasiūlymai):

| Eil.  Nr. | Pasiūlymo teikėjas, data | Siūloma keisti | | | Pasiūlymo turinys | Komiteto nuomonė | Argumentai,  pagrindžiantys nuomonę |
| --- | --- | --- | --- | --- | --- | --- | --- |
| str. | str. d. | p. |
| 1. | Seimo kanceliarijos Teisės departamentas  2018-04-26 |  |  |  | Įvertinę projektą pagal jo santykį su Konstitucija, galiojančiais įstatymais bei teisės technikos taisyklėmis, pastabų neturime. | Pritarti |  |
| 2. | Teisingumo ministerijos išvada  2017-12-29  (išvada pateikta remiantis Lietuvos Respublikos religinių bendruomenių ir bendrijų įstatymo 6 straipsniu) |  |  |  | **<...>** Apibendrindami tai, kas išdėstyta, teikiame išvadą, kad Senovės baltų religinė bendrija „Romuva“ atitinka Lietuvos Respublikos religinių bendruomenių ir bendrijų įstatymo 6 straipsnyje nurodytus reikalavimus valstybės pripažinimo siekiančiai religinei bendrijai. | Pritarti |  |

**3. Piliečių, asociacijų, politinių partijų, lobistų ir kitų suinteresuotų asmenų pasiūlymai: –.**

**4. Valstybės ir savivaldybių institucijų ir įstaigų pasiūlymai: –.**

**5. Subjektų, turinčių įstatymų leidybos iniciatyvos teisę, pasiūlymai:**

| Eil.  Nr. | Pasiūlymo teikėjas, data | Siūloma keisti | | | Pasiūlymo turinys | Komiteto nuomonė | Argumentai,  pagrindžiantys nuomonę |
| --- | --- | --- | --- | --- | --- | --- | --- |
| str. | str. d. | p. |
| 1. | Lietuvos Respublikos Vyriausybė  2018-06-20 |  |  |  | Vadovaudamasi Lietuvos Respublikos Seimo statuto 138 straipsnio 3 dalimi ir atsižvelgdama į Lietuvos Respublikos Seimo valdybos 2018 m. gegužės 30 d. sprendimo Nr. SV-S-752 „Dėl teisės aktų projektų išvadų“ 1.14 papunktį, Lietuvos Respublikos Vyriausybė n u t a r i a:  Pritarti Lietuvos Respublikos Seimo nutarimo „Dėl valstybės pripažinimo suteikimo senovės baltų religinei bendrijai „Romuva“ projektui Nr. XIIIP-2016. | Pritarti |  |

**6. Papildomų komitetų išvados:**

| Eil.  Nr. | Pasiūlymo teikėjas, data | Siūloma keisti | | | Pasiūlymo turinys | Komiteto nuomonė | Argumentai,  pagrindžiantys nuomonę |
| --- | --- | --- | --- | --- | --- | --- | --- |
| str. | str. d. | p. |
| 1. | Kultūros komitetas  2018-05-30 |  |  |  | Iš esmės pritarti Lietuvos Respublikos Seimo nutarimo „Dėl valstybės pripažinimo suteikimo Senovės baltų religinei bendrijai „Romuva“ projektui Nr. XIIIP-2016 ir siūlyti pagrindiniam komitetui jį svarstyti. | Pritarti |  |
| 2. | Nacionalinio saugumo ir gynybos komitetas  2018-06-27 |  |  |  | Pritarti Lietuvos Respublikos Seimo nutarimo „Dėl valstybės pripažinimo suteikimo Senovės baltų religinei bendrijai „Romuva“ projektui Nr. XIIIP-2016 | Pritarti |  |

**7. Sprendimas**: pritarti Lietuvos Respublikos Seimo nutarimo „Dėl valstybės pripažinimo suteikimo Senovės baltų religinei bendrijai „Romuva“ projektui Nr. XIIIP-2016.

**8. Balsavimo rezultatai:** „už“- 3, „prieš“- nėra; susilaikė - 3. (Pirmininko balsas „už“ lėmė priimtą sprendimą pritarti Seimo nutarimo projektui).

**9. Komiteto paskirti pranešėjai:** Ona Valiukevičiūtė.

Komiteto pirmininkas Valerijus Simulik

Žmogaus teisių komiteto biuro patarėja Eglė Gibavičiūtė